google/wiki40b huggingface dataset:
Ίνγκμαρ Μπέργκμαν

Βιογραφία

Γεννήθηκε στις 14 Ιουλίου 1918 στην Ουψάλα, μεγάλωσε όμως στη Στοκχόλμη. Κατά τη διάρκεια των σπουδών του στο Τμήμα Ιστορίας και Φιλολογίας του πανεπιστημίου της πόλης άρχισε να ασχολείται με τη σκηνοθεσία, πρώτα στο θέατρο και στη συνέχεια στον κινηματογράφο. Εργάστηκε στα σημαντικότερα θέατρα της Σουηδίας ανεβάζοντας έργα των Στρίντμπεργκ, Σαίξπηρ, Λουίτζι Πιραντέλο, Αλμπέρ Καμύ, Τένεσι Ουίλιαμς, Ζαν Ανούιγ, Μπέρτολντ Μπρεχτ, Άντον Τσέχοφ, αλλά και δικά του. Παράλληλα σκηνοθέτησε μεγάλο αριθμό ταινιών με σενάρια που έγραψε ο ίδιος, με τις οποίες αναδείχτηκε διεθνώς ως ένας από τους σημαντικότερους σκηνοθέτες του κινηματογράφου. Κύρια θέματα των ταινιών του είναι η αδυναμία ουσιαστικής επικοινωνίας μεταξύ των ανθρώπων, η αντιπαράθεση του ανθρώπου με τον εαυτό του και με τον Θεό και η αμφισβήτηση του τελευταίου, η ανάλυση των διαπροσωπικών σχέσεων και κυρίως των σχέσεων μεταξύ των δύο φύλων και η αναζήτηση του νοήματος της ζωής. Από τα μέσα της δεκαετίας του 1960 και μετά εγκαταλείπει τη χρήση συμβολισμών και αλληγοριών που κυριαρχούσαν σε παλαιότερες ταινίες του (Η Έβδομη Σφραγίδα, Άγριες φράουλες, Η τριλογία της Σιωπής) και περνά σε περισσότερο λιτές σκηνοθεσίες, ερευνώντας κυρίως τη γυναικεία ψυχοσύνθεση και την προσπάθεια του ανθρώπου να γνωρίσει του εαυτό του.
Από το 1970 και μετά γύρισε τις ταινίες Η επαφή (1970), Κραυγές και ψίθυροι (1972), Πρόσωπο με πρόσωπο (1976), Το αβγό του φιδιού (1977), Φθινοπωρινή σονάτα (1978) και Οι μαριονέτες (1980). Σε αντίθεση με άλλους μεγάλους σκηνοθέτες που τήρησαν αρνητική στάση απέναντι στην τηλεόραση, σκηνοθέτησε πολλές τηλεοπτικές διασκευές θεατρικών έργων, αλλά και σειρές ή ταινίες για την τηλεόραση που μεταφέρθηκαν και στον κινηματογράφο, συχνά σε συντομότερες εκδοχές, όπως Σκηνές από έναν γάμο (1973), Ο μαγεμένος αυλός (1974), το ντοκιμαντέρ Οι άνθρωποι του Φάρο (1979), το αυτοβιογραφικό Φάνι και Αλέξανδρος (1983), που απέσπασε πολλά βραβεία σε διεθνή φεστιβάλ, μεταξύ των οποίων και Όσκαρ καλύτερης ξενόγλωσσης ταινίας το 1984, και το Μετά την πρόβα (1984).
Μετά το γύρισμα της τελευταίας του ταινίας, συνέχισε να ασχολείται με τη σκηνοθεσία στο θέατρο και με τη συγγραφή σεναρίων, κάποια από τα οποία γυρίστηκαν ταινίες, όπως Οι καλύτερες προθέσεις (1991) του Μπιλ Άουγκουστ και Το παιδί της Κυριακής (1992) του γιου του Ντάνιελ Μπέργκμαν. Το 1987 εξέδωσε την αυτοβιογραφία του με τον τίτλο Η μαγική κάμερα και το 1990 μια συλλογή από σκέψεις του με τον τίτλο Εικόνες.
Για το συνολικό του έργο έχει τιμηθεί με πολλές διακρίσεις, όπως το Μεγάλο Χρυσό Παράσημο της Σουηδικής Ακαδημίας Γραμμάτων και Τεχνών (1977), το Βραβείο της Βρετανικής Ακαδημίας Κινηματογράφου και Τηλεόρασης (1987), το Ειδικό Βραβείο Φελίξ (1988) και το Βραβείο Ζόνινγκ του Πανεπιστημίου της Κοπεγχάγης (1989). Επίσης, από το 1978 έχει θεσμοθετηθεί κινηματογραφικό βραβείο με το όνομά του από το Σουηδικό Ινστιτούτο Κινηματογράφου.
Πέθανε στις 30 Ιουλίου 2007.
793 Αριζόνα

Φυσικά χαρακτηριστικά

Η μέση διάμετρος της Αριζόνα εκτιμάται σε 28,95 χιλιόμετρα. O φασματικός τύπος της είναι S (λιθώδης), ενώ το άλβεδό της είναι 0,1659. Είναι άγνωστο αν και με ποια περίοδο περιστρέφεται η Αριζόνα γύρω από τον εαυτό της.
The Song Remains the Same

Τραγούδια

LP 1

1. Rock and Roll (Page, Plant, Jones, Bonham) - 4:03

2. Celebration Day (Page, Plant, Jones) - 3:49

3. The Song Remains the Same (Page, Plant) - 6:00

4. The Rain Song (Page, Plant) - 8:25

5. Dazed and Confused (Page) - 26:53
LP 2

1. No Quarter (Page, Plant, Jones) - 12:30

2. Stairway to Heaven (Page, Plant) - 10:58

3. Moby Dick (Page, Jones, Bonham) - 12:47

4. Whole Lotta Love (Page, Plant, Jones, Bonham, Dixon) - 14:25

Βραβεία

The Song Remains the Same (άλμπουμ)
Ηνωμένες Πολιτείες (RIAΑ Certification): 4 x πλατινένιος
Γαλλία (SNEP Certification): Χρυσός
Γερμανία (BVMI Certification): Χρυσός
Ηνωμένο Βασίλειο (BPI Certification): Πλατινένιος
Αργεντινή (CAPIF Certification): Χρυσός

Μέλη των Led Zeppelin

Το "The Song Remains the Same" ηχογραφήθηκε από τους εξής μουσικούς:
Ρόμπερτ Πλαντ - φωνητικά, φυσαρμόνικα
Τζίμι Πέιτζ - ηλεκτρική και ακουστική κιθάρα
Τζον Πωλ Τζόουνς - μπάσο, πλήκτρα
Τζον Μπόναμ - τύμπανα
Ζαρκαδιά Καβάλας

Γενικά και ιστορικά στοιχεία

Βρίσκεται βορειοανατολικά της Καβάλας σε υψόμετρο 140 μέτρων. Η Ζαρκαδιά στις αρχές του 20ού αιώνα είχε μουσουλμανικό πληθυσμό και σύμφωνα με τα δεδομένα του ελληνικού στρατού το 1911 είχε 460 κατοίκους. Μετά την ανταλλαγή πληθυσμών ανάμεσα στην Ελλάδα και την Τουρκία, στη Ζαρκαδιά εγκαταστάθηκαν 188 οικογένειες Ελλήνων προσφύγων που προέρχονταν κυρίως από την Ανατολική Θράκη.
Κατά τη διάρκεια της βουλγαρικής Κατοχής η Ζαρκαδιά αποτελούσε ένα από τα πολλά κέντρα τροφοδοσίας του ΕΛΑΣ στα νοτιοδυτικά της οροσειράς της Λεκάνης. Στις 6 Ιουνίου του 1944 σημειώθηκε κοντά στο χωριό συμπλοκή ανάμεσα σε μικρή ομάδα ανταρτών του ΕΛΑΣ και τμήμα βουλγαρικής χωροφυλακής. 
Διοικητικά, μετά την ενσωμάτωσή της στο ελληνικό κράτος, η Ζαρκαδιά αποτελούσε μέχρι το 1997 έδρα ομώνυμης κοινότητας στην επαρχία Νέστου. Με βάση τις αλλαγές του προγράμματος Καποδίστριας εντάχθηκε στον δήμο Χρυσουπόλεως, ενώ από το 2011 υπάγεται στον καλλικρατικό δήμο Νέστου. Στην τοπική κοινότητα Ζαρκαδιάς εντάσσεται επίσης το χωριό Εκάλη.
Κάτοικος της Ζαρκαδιάς ήταν ο Νίκος Χατζηνικολάου ή καπετάν Μαύρος, σημαντικό στέλεχος του ΕΛΑΣ και του ΔΣΕ, ο οποίος μετά τη λήξη του Εμφυλίου κατέφυγε στην Πολωνία όπου έζησε μέχρι τον θάνατό του.
Μοντελοποίηση δεδομένων

Τα δεδομένα από μόνα τους, δεν επιτρέπουν στον άνθρωπο την εξαγωγή συμπερασμάτων. Οπότε περνούν από τη διαδικασία της αναγνώρισης προτύπων (pattern recognition), ώστε να διαπιστωθεί / εξαχθεί η πληροφορία. Υπάρχουν τεχνικές αναγνώρισης πληροφορίας και αλγόριθμοι που αυτοματοποιούν τη διαδικασία.

Μοντελοποίηση δεδομένων (Ορισμός)

Με τον όρο μοντελοποίηση δεδομένων (αγγλ. Data modeling), στον τομέα της πληροφορικής, καλείται η διαδικασία περιγραφής και αναπαράστασης όλων των εννοιών (δεδομένων) που απαντώνται εντός ενός πεδίου εφαρμογής (που αποτελεί το πρόβλημα το οποίο πρέπει να επιλυθεί) με ένα μοντέλο δεδομένων.
Get Buck in Here

Βίντεο κλιπ

Το βίντεο έκανε πρεμιέρα στο Yahoo! Music στις 23 Ιανουαρίου του 2008. Σύντομες εμφανίσεις από τους Power 106 family, DJ Khaled, Pitbull, Juicy J, Fat Joe, Jermaine Dupri, Kevin Hart και Deray Davis. Το βίντεο σκηνοθετήθηκε από τον Rage.
Αθανάσιος Ζαφειριάδης

Βιογραφικά στοιχεία

Γεννήθηκε στον Τύρναβο. Υπήρξε δήμαρχος Τυρνάβου.
Εξελέγη βουλευτής Τυρνάβου στις εκλογές του 1881.
Γιος του ήταν ο Αλέξανδρος Ζαφειριάδης, δικηγόρος, που σκοτώθηκε στους Βαλκανικούς Πολέμους.
Υγροβιότοπος

Υγροβιότοπος (κατά την Βιολογία), ή αλλιώς υγρότοπος (κατά την Εδαφολογία) ονομάζεται κάθε τόπος που καλύπτεται μόνιμα ή εποχικά από ρηχά νερά ή που δεν καλύπτεται ποτέ από νερά αλλά έχει υγρό υπόστρωμα για μεγάλο διάστημα του έτους
Υγρότοποι είναι φυσικές ή τεχνητές περιοχές αποτελούμενες από έλη με ποώδη βλάστηση, από μη αποκλειστικώς ομβροδίαιτα έλη με τυρφώδες υπόστρωμα, από τυρφώδεις γαίες ή από νερό. Οι περιοχές αυτές είναι μόνιμα ή προσωρινά κατακλυζόμενες από νερό το οποίο είναι στάσιμο ή τρεχούμενο, γλυκό, υφάλμυρο ή αλμυρό και περιλαμβάνουν επίσης εκείνες τις εκτάσεις που καλύπτονται από θαλασσινό νερό το βάθος του οποίου κατά τη ρηχία δεν υπερβαίνει τα έξι μέτρα. Oυσιώδη γνωρίσματα της μεταβατικής ζώνης που παρεμβάλλεται μεταξύ των μόνιμα κατακλυσμένων και των καθαρά χερσαίων περιοχών είναι η παρουσία υδροχαρούς βλάστησης και η ύπαρξη υδρομορφικών εδαφών, δηλαδή εδαφών που ανέπτυξαν ειδικά γνωρίσματα ως αποτέλεσμα της υψηλής υπόγειας στάθμης νερού (Ramsar).
Τόσκα

Η "Τόσκα" είναι δράμα σε τρεις πράξεις που συνέγραψε ο Βικτοριέν Σαρντού.
Η υπόθεση (σκηνή) του έργου φέρεται να διαδραματίζεται περί το 1800. Ο ζωγράφος Μάριο Καβαραντόσσι, εραστής της διάσημης αοιδού Τόσκα, φερόμενος ότι παρείχε άσυλο σε κάποιον καταδιωκόμενο κατά διαταγή του Διευθυντή της Αστυνομίας Σκάρπια συλλαμβάνεται και ρίχνεται στη φυλακή μέχρι την εις θάνατο καταδίκη του. Την παραμονή της εκτέλεσης η Τόσκα εκλιπαρεί τον διοικητή της Αστυνομίας για να του χαρίσει τη ζωή. Εκείνος την διαβεβαιώνει πως τα όπλα των ανδρών του εκτελεστικού θα γεμίζονταν απλώς με πυρίτιδα αντί σφαιρών με την προϋπόθεση να του δοθεί. Εκείνη υποκρινόμενη ότι δέχεται την πρόταση και μόλις εξασφαλίζει την έγγραφη άδεια εξόδου που θα εξασφάλιζε και τη φυγή της με τον Μάριο φονεύει με ένα εγχειρίδιο τον Σκάρπια.
Τελικά όμως ο Μάριο κατά την εκτέλεση πέφτει νεκρός από τα αληθινά πυρά του εκτελεστικού αποσπάσματος και η Τόσκα έξαλλη και απελπισμένη πέφτει στον Τίβερη.
Το δράμα αυτό όταν πρωτοανέβηκε στη θεατρική σκηνή προκάλεσε μεγάλη εντύπωση. Ειδικά όμως υπό την ηθοποιία της Σάρα Μπερνάρ το έργο "Τόσκα" βρήκε μια τέλεια ερμηνεύτρια του ρόλου.

Όπερα "Τόσκα"

Με βάση το δράμα του Σαρντού οι Τζακόζα και Ίλικα έγραψαν το λιμπρέτο και ο Τζάκομο Πουτσίνι συνέθεσε την μουσική της όπερας "Τόσκα", επίσης σε τρεις πράξεις, η οποία ανέβηκε για πρώτη φορά στην Οπερά Κομίκ στο Παρίσι στις 13 Οκτωβρίου του 1903. Πολύ αργότερα ως εξαιρετική ερμηνεύτρια του πρωταγωνιστικού ρόλου αναδείχθηκε η Ελληνίδα Μαρία Κάλλας.

Από το θέατρο στην όπερα

Η «Τόσκα» υπήρξε μια μεγάλη θεατρική επιτυχία σε όλη την Ευρώπη. Ο Πουτσίνι την είχε δει δυο φορές, μια στο Μιλάνο και μια στο Τουρίνο. Στις 7 Μαϊου του 1889, έγραψε γράμμα στον εκδότη του Τζούλιο Ρικόρντι, ικετεύοντας τον να πάρει την άδεια του Βικτοριέν Σαρντού για να την κάνει όπερα. Έγραφε σχετικά: «Βλέπω στην "Τόσκα" την όπερα που χρειάζομαι, χωρίς υπέρμετρες διαστάσεις, χωρίς περίτεχνο θέαμα και που δεν θα ζητήσει την υπερβολική έκταση της μουσικής». Όμως παρόλο που ο Σαρντού συμφώνησε με τον ατζέντη που έστειλε ο Ρικόρντι, μια προσβλητική γνώμη του πρώτου για τον Πουτσίνι καθυστέρησε αρκετά την συγγραφή της όπερας σε λιμπρέτο Λουίτζι Ιλίκα που πέρασε για κάποιο διάστημα στα χέρια του Αλμπέρτο Φραντσέτι, πριν καταλήξει πάλι στα χέρια του ενδιαφερόμενου Πουτσίνι.
Κωνσταντίνος Άμαντος

Βιογραφικά στοιχεία

Γεννήθηκε στη Χίο, γεννήθηκε στην Τουρλωτή της Χίου στις 2 Αυγούστου 1874. Οι γονείς του ήταν γεωργοί από το χωριό Ζυφιάς. Αφού ολοκλήρωσε τις εγκύκλιες σπουδές του στην ιδιαίτερη πατρίδα του, δίδαξε αρχικά ως δημοδιδάσκαλος στην Αστική Σχολή της Χίου, από το 1893 μέχρι το 1897. Σπούδασε Ιστορία και Φιλολογία στο Πανεπιστήμιο Αθηνών, με το κληροδότημα του Σταμάτη Πρώιου, και έπειτα στα πανεπιστήμια του Μονάχου και του Βερολίνου. Το διάστημα 1904-1914 εργάστηκε στη Μέση Εκπαίδευση: Γυμνάσιο Χίου (1904-1911), διευθυντής και του Γυμνασίου και Διδασκαλείου Λευκωσίας (1911), διευθυντής στην Αμπέτειο Σχολή του Καΐρου (1912-1914) και το διάστημα 1914-1924 στη σύνταξη του «Ιστορικού Λεξικού της Ελληνικής Γλώσσας», στο οποίο διετέλεσε και διευθυντής από το 1924 μέχρι το 1925. Κατά την περίοδο 1925-1939 δίδαξε ως τακτικός καθηγητής της Βυζαντινής Ιστορίας στο Πανεπιστήμιο Αθηνών. Το 1926 τοποθετήθηκε μεταξύ των πρώτων μελών της Ακαδημίας Αθηνών. Υπήρξε μέλος της Επιστημονικής Εταιρείας Αθηνών, ενώ ίδρυσε τα περιοδικά: «Χιακά Χρονικά», «Αιγαίον» και «Ελληνικά». Επίσης, το 1945 υπηρέτησε ως υπουργός Παιδείας στην κυβέρνηση Πλαστήρα και υπέβαλε νομοσχέδιο που προωθούσε τη χρήση της Δημοτικής στο Δημοτικό. Απεβίωσε στην Αθήνα στις 23 Ιανουαρίου 1960.

Προτομή

Στις 15 Οκτωβρίου 2004 τοποθετήθηκε στον κεντρικό δρόμο του οικισμού Ζυφιά της Χίου, από όπου καταγόταν ο Κωνσταντίνος Άμαντος, προτομή του, έργο της Χιώτισσας γλύπτριας Μαίρης Παπακωνσταντίνου.
Rust In Peace

Τραγούδια

1. Holy Wars... The Punishment Due (Mustaine) - 6:32

2. Hangar 18 (Mustaine, Menza) - 5:11

3. Take No Prisoners (Mustaine) - 3:27

4. Five Magics (Mustaine) - 5:39

5. Poison was the Cure (Mustaine) - 2:56

6. Lucretia (Mustaine, Ellefson) - 3:56

7. Tornado of Souls (Mustaine, Ellefson) - 5:19

8. Dawn Patrol (Ellefson) - 1:51

9. Rust in Peace... Polaris (Mustaine) - 5:35

Βραβεία

Rust In Peace (άλμπουμ)
Ηνωμένες Πολιτείες (RIAA Certification): Πλατινένιος
Ηνωμένο Βασίλειο (BPI Certification): Ασημένιος
Καναδάς (CRIA Certification): Πλατινένιος
Αργεντινή (CAPIF Certification): Χρυσός
Άλισον Μέιφιλντ

Καριέρα

H Άλισον Μέιφιλντ γεννήθηκε στο Κάνσας Σίτι της πολιτείας Μιζούρι, προερχόμενη από αθλητική οικογένεια. Ξεκίνησε την αθλητική σταδιοδρομία της στο σχολικό πρωτάθλημα της πολιτείας του Κάνσας, αγωνιζόμενη στην ομάδα του Λυκείου «Άγιος Θωμάς ο Ακινάτης» (St. Thomas Aquinas), όπου φοιτούσε. Μετά την αποφοίτησή της αγωνίστηκε στην ομάδα του Πανεπιστημίου του Κάνσας της ομώνυμης πολιτείας, με έδρα την πόλη Λόρενς. Με την ομάδα του Πανεπιστημίου αγωνίστηκε επί τρία χρόνια (2008-2011) στην Κατηγορία Ι της Εθνικής Πανεπιστημιακής Αθλητικής Ομοσπονδίας (NCAA) των Ηνωμένων Πολιτειών Αμερικής.

Κατά την περίοδο 2012-13, υπέγραψε το πρώτο της επαγγελματικο συμβόλαιο στη ομάδα βόλεϊ της γαλλικής πόλης Κλαμάρ. Πρόκειται για ένα σύλλογο που συμμετέχει στην τρίτη κατηγορία του γαλλικού πρωταθλήματος, και η δρστηριότητα του οποίου επικεντρώνεται στην προώθηση ταλέντων. Μετά από ένα χρόνο αγωνιστικής απραξίας, συμμετείχε στο πρωτάθλημα Α' Κατηγορίας της Ελβετίας κατα την περίοδο 2014-15 με την Τ.Σ.Β. Ντίντινγκεν, και  την επόμενη περίοδο μετακόμισε στη Φινλανδία για να υπερασπιστεί τα χρώματα της Λ.Π. Κανγκασαλά της ανώτερης κατηγορίας του Πρωταθλήματος της χώρας της Βαλτικής θάλασσας. Στη Φινλανδία παρέμεινε και κατά την περίοδο 2016-17, αλλάζοντας όμως σύλλογο, αγωνιζόμενη με την Παλοκέρχο Νάισετ της πόλης Χαμενλίνα.

Το 2017 αποφασίζει ένα υπερατλαντικό ταξίδι για το Περού, όπου κατακτά το πρωτάθλημα με την Ουνιβερσιδάδ Σαν Μάρτιν, που έχει έδρα την περουβιανή πρωτεύουσα Λίμα. Το 2018 ανακαλύπτεται από τον Ολυμπιακό Πειραιώς και έτσι επανέρχεται στα ευρωπαϊκά πρωταθλήματα, υπογράφοντας συμβόλαιο με τις ερυθρόλευκες, σε αντικατάσταση της Στέφανι Νιεμέρ, που αποχώρησε από τον Πειραιά σταματώντας την καριέρα της. Ομως καθώς δεν δικαίωσε τις προσδοκίες του Ολυμπαικού, το Δεκέμβριο του 2018 διακόπηκε το συμβόλαιό της και αντικαταστάθηκε από την επίσης Αμερικανίδα Ρίγκαν Χουντ Σκοτ.
Ελληνοκαθολικισμός

Ιστορία

Το 1773 πραγματοποιήθηκε στη Βιέννη μια σύνοδος των ενοποιημένων επισκόπων της Αυστριακής Αυτοκρατορίας. Οι πέντε Ρουμάνοι αντιπρόσωποι που παρευρίσκονταν στο συμβούλιο είχαν καταθέσει διαμαρτυρία ενάντια στο όνομα του «Ελληνοενωμένος», με το σκεπτικό ότι αυτό το όνομα θεωρείται «σχισματικό». Σε απάντηση, η αυτοκράτειρα Μαρία Τερέζα διέταξε τη χρήση του ονόματος "Ελληνοκαθολικός" για τους Έλληνες.
Για τους μη ενοποιημένους επισκόπους, το όνομα "graeci non uniti", το οποίο αντικαταστάθηκε το 1854 με το όνομα του "griechisch-orientalische Kirche" (ελληνική-ανατολική εκκλησία), παρέμεινε επίσημο.
Αλεξάνδρα Παντελάκη

Τηλεόραση

Στην τηλεόραση έκανε την πρώτη της εμφάνιση το 1984 στη σειρά "Η γυναίκα στη μονόπρακτη κωμωδία" το 1984. Ακολούθησαν κάποιες δουλειές στην κρατική τηλεόραση μεταξύ των οποίων "Ατέλειωτη αγάπη", "Φανή" και "Το Φάντασμα". Τη δεκαετία του 1990 εμφανίστηκε στις σειρές "Ανατομία ενός εγκλήματος", "Τα Ψάθινα Καπέλα", "Η πρόβα του νυφικού", "Το τρίτο στεφάνι", "Η Αίθουσα του θρόνου" και άλλες. 
Από το 2000 μέχρι σήμερα έχει λάβει σε αρκετά επεισόδια των σειρών "Κόκκινος Κύκλος" και "10η εντολή" ενώ έγινε ευρύτερα γνωστή μέσα από τις οικογενειακές κωμικές σειρές "Ευτυχισμένοι Μαζί" και "Μ+Μ".

Κινηματογράφος

Στο κινηματογράφο έκανε την πρώτη της εμφάνιση στην ταινία "Κραυγή γυναικών" το 1978.
Δημοκρατία της Μορδοβίας

Λίμνες

Υπάρχουν περίπου 500 λίμνες στην δημοκρατία.

Φυσικές πηγές

Στις φυσικές πηγές περιλαμβάνεται η τύρφη, το μεταλλικό νερό και άλλες.

Ιστορία

Η περιοχή της Μορδοβίας κατοικείται από την Νεολιθική Εποχή. Οι Φινο-Ουγγρικοί Μορδβίνοι αναφέρονται σε γραπτές πηγές τον 6ο αιώνα. Αργότερα, οι Μορδβίνοι επηρεάστηκαν από την Βουλγαρία του Βόλγα και το Κράτος των Ρως. Οι Μορδβίνοι πρίγκιπες επιτέθηκαν μερικές φορές στην Μουρόμα και στην Βουλγαρία του Βόλγα, και συχνά λεηλατούσαν αυτές τις περιοχές.
Όργωμα

Το όργωμα είναι η κατεργασία του εδάφους με γεωργικά μηχανήματα. Παραδοσιακά το όργωμα γίνεται με την χρήση ζώων εργασίας όπως άλογα και βόδια, αλλά σήμερα γίνεται με τρακτέρ ή άλλα σύγχρονα μηχανήματα. Το όργωμα αρχικά γινόταν χωρίς τροχούς, ενώ τα κελτικά φύλα ήταν οι πρώτοι που πραγματοποίησαν όργωμα με τροχοφόρο άροτρο.
Πιστόια (επαρχία)

Ιστορία

Η Πιστόια είχε χάσει όλες τις διοικητικές αυτονομίες της από την κατάκτησή της από την Φλωρεντία και αργότερα επί κυριαρχίας του Μεγάλου Δουκάτου της Τοσκάνης. Το 1848 δημιουργήθηκε το διαμέρισμα της Πιστόια, αλλά καταλύθηκε μόλις τρία χρόνια αργότερα λόγω της ενεργού ανάμειξης των κατοίκων της στις εξεγέρσεις των 1848-49.
Η επανασύσταση της επαρχίας έγινε μόλις το 1927 όταν αποσπάστηκε μεγάλο μέρος έκτασης από την επαρχία της Φλωρεντίας .
Βίκτωρ Αμεδαίος του Άνχαλτ-Μπέρνμπουρκ-Σάουμμπουρκ-Χόυμ

Βιογραφία

Ήταν ο πέμπτος γιος του Βίκτωρα Α΄ πρίγκιπα του Άνχαλτ-Μπέρνμπουρκ-Σάουμμπουρκ-Χόυμ και της Χέντβιχ-Σοφίας των Χένκελ, κόρης του Βέντσελ-Λουδοβίκου κόμη του Ντόννερσμαρκ.
Γεννήθηκε στο Σάουμμπουρκ και το 1772 εισήλθε στον Ρωσικό στρατό. Το 1775 διορίστηκε αντισυνταγματάρχης και για τις εξαίρετες πράξεις του, τού απονεμήθηκε η διάκριση του Τάγματος του Αγ. Γεωργίου 4ης τάξης. Το 1782 προήχθη σε αντιστράτηγο. Το 1788 εισήλθε στον στρατό του πρίγκιπα Ποτέμκιν για την εκστρατεία του εναντίον των Οθωμανών το 1788. Διακρίθηκε στη μάχη του Οχλάκοβ: διοικούσε δύο παρατάξεις κατά την έφοδο του φρουρίου και τις ανέβασε στα τείχη. Γι' αυτό του απονεμήθηκε η διάκριση του Αγ. Γεωργίου 2ης τάξης.

Οικογένεια

Νυμφεύτηκε το 1778 τη Μαγδαληνή-Σοφία 1742-1819, κόρη του Φρειδερίκου-Γουλιέλεμου πρίγκιπα του Ζολμς-Μπράουνφελς. Απέκτησαν ένα γιο, που απεβίωσε 4 ετών.
Δεσμός άνθρακα - φθορίου

Ο δεσμός άνθρακα - φθορίου (C-F) είναι ένας πολωμένος ομοιοπολικός δεσμός ανάμεσα σε ένα άτομο άνθρακα και ένα άτομο φθορίου, που βρίσκεται σε όλες τις οργανοφθοριούχες ενώσεις. Είναι ο ισχυρότερος απλός χημικός δεσμός στην οργανική χημεία και σχετικά βραχύς, εξαιτίας του μεγάλου ποσοστού του ιονικού χαρακτήρα του. Ο δεσμός επίσης ενισχύεται και βραχύνεται επιπλέον με την προσθήκη και άλλων ατόμων φθορίου στο ίδιο άτομο άνθρακα μιας χημικής ένωσης. Ως τέτοια, τα φθοραλκάνια όπως ο τετραφθοράνθρακας, είναι κάποιες από τις λιγότερο δραστικές οργανικές ενώσεις.
Άνοιγμα Κλέμενς

Θεωρία

Όπως και το Άνοιγμα Άντερσεν (1.α3), το 1.θ3 είναι μια κίνηση για χάσιμο χρόνου, καθώς δεν έχει καμία αξίωση στα κεντρικά τετράγωνα της σκακιέρας, ούτε ενισχύει την ανάπτυξη. Οδηγεί επίσης σε μια μικρή εξασθένιση της πλευράς του βασιλιά των λευκών, αν και όχι τόσο έντονα όσο η Επίθεση Γκρομπ (1.η4) και το Άνοιγμα Μπαρνς (1.ζ3). Δεδομένου ότι δεν υπάρχει λόγος για τα λευκά να κάνουν ένα τέτοιο χάσιμο χρόνου στη πρώτη κίνηση, είναι μια από τις πιο σπάνιες κινήσεις μεταξύ των 20 πιθανών πρώτων κινήσεων. Παρ' όλα αυτά, ο Διεθνής Μαιτρ Μίκαελ Μπάσμαν (Michael Basman) έχει πειραματιστεί με το 1.θ3, και συνήθως παίζει μετά από αυτήν την 2.η4 (για μετάθεση σε Επίθεση Γκρομπ), ή 2.α3 που ακολουθείται από μια γρήγορη γ4, αυτή η συνέχεια έχει ονομαστεί «ανατριχιαστικό ερπετοειδές» (Creepy Crawly).
Τα μαύρα έχουν μια σειρά από καλές ανταποκρίσεις, η πιο συνηθισμένες είναι οι 1...δ5 και 1...ε5, οι οποίες αντίστοιχα διεκδικούν μια αξίωση για τον κεντρικό χώρο. Μια άλλη απάντηση, είναι η 1...β6 (ή ακόμα και 1...β5), που προτίθεται να κάνει φιανκέτο ώστε ο αξιωματικός να πιέσει τα αποδυναμωμένα πιόνια των λευκών, και να αποτρέψει την προώθηση του πιονιού στο η4 για την επέκταση της πλευράς του βασιλιά των λευκών.
Μία από τις πιο αδύναμες εύλογες αντιδράσεις από τα μαύρα είναι η 1...ζ5, διότι ο Λευκός μπορεί να παίξει 2.δ4, και να κάνει μεταφορά σε μια έντονη βαριάντα εναντίον την Ολλανδικής άμυνας που εισήχθη από τον Κορτσνόι. Η ιδέα των λευκών είναι να παίξουν 3.η4! θυσιάζοντας το πιόνι (υπάρχει επίσης και η κίνηση 2.η4!), μια πιθανή συνέχεια είναι 2.δ4 Ιζ6 3.η4! ζ:η4 4.θ:η4 Ι:η4 5.Βδ3 και στο σημείο αυτό τα μαύρα συνεχίζουν αναγκαστικά με 5...η6!, διότι αν παίξουν 5...Ιζ6?? τότε τα λευκά θα πάρουν την παρτίδα με 6.Π:θ7! Π:θ7 7.Βη6#.

Κινηματογράφος

Το άνοιγμα Κλέμενς εμφανίζεται σε ένα άτυπο παιχνίδι μεταξύ της Λίζμπεθ Σάλαντερ και του κηδεμόνα της στην ταινία του 2011 Το κορίτσι με το τατουάζ δράκου (The Girl with the Dragon Tattoo). Η απάντηση της Λίζμπεθ στο 1.θ3 ήταν η συμμετρική 1...α6.
Super Mario Bros.: The Lost Levels

Gameplay

Το Super Mario Bros.: The Lost Levels μοιράζεται τα ίδια χαρακτηριστικά με το Super Mario Bros., αλλά με υψηλότερο επίπεδο δυσκολίας. Σε αντίθεση με το πρώτο, το παιχνίδι υποστηρίζει μόνο ένα παίκτη. Ο παίκτης επιλέγει έναν από τους αδελφούς Mario με διάφορα χαρακτηριστικά. Ο Luigi έχει λιγότερη τριβή εδάφους και πηδάει πιο ψηλά, ενώ ο Mario τρέχει πιο γρήγορα.
Το Super Mario Bros.: The Lost Levels παρουσιάζει τα poison mushrooms, δηλητηριώδη μανιτάρια που σμικρύνουν τον παίκτη σε μέγεθος και warp zones που μεταφέρουν τον παίκτη πιο πίσω στο παιχνίδι. Το παιχνίδι επίσης έχει αλλαγμένα γραφικά, αλλά με παρόμοια μουσική. Το παιχνίδι έχει συνολικά 32 στάδια σε οχτώ κόσμους, και 5 μπόνους στάδια, καθώς και έναν μυστικό ένατο κόσμο με τέσσερα επίπεδα που μπορεί να παίξει ο παίκτης χωρίς την χρήση warp zones.

Ανάπτυξη

Ο Σιγκέρου Μιγιαμότο, ο δημιουργός του Mario, ηγήθηκε πλέον στο τμήμα της Nintendo R&D4, που δούλευε στο The Legend of Zelda, και δεν είχε χρόνο πλέον να κάνει παιχνίδια μόνος του. Ο Τακάσι Τεζούκα βοήθησε τον Μιγιαμότο να δημιουργήσει την συνέχεια του Super Mario Bros. με την ομάδα R&D4.
Όταν το Super Mario Bros.: The Lost Levels είχε σχεδιαστεί να κυκλοφορήσει εκτός Ιαπωνίας, η Nintendo της Αμερικής το ακύρωσε, επειδή το θεώρησε πολύ δύσκολο για την Βόρεια Αμερική και ένιωσε πως δεν θα πουλούσε καλά στην Αμερικάνικη αγορά. Ως αποτέλεσμα, η Nintendo ακύρωσε την κυκλοφορία στις ΗΠΑ και αποφάσισαν να αναθεωρήσουν το Yume Kōjō: Doki Doki panic ως την δυτική έκδοση του Super Mario Bros. 2.
Χιμπέρνιανς ΦΚ

Ευρωπαϊκές συμμετοχές

Η Χιμπέρνιανς ΦΚ έχει συμμετάσχει πάρα πολλές φορές σε ευρωπαϊκή διοργάνωση.
Σκέιτμπορντ

Το σκέιτμπορντ (αγγλικά: skateboard) είναι τύπος αθλητικού εξοπλισμού ή παιχνιδιού που χρησιμοποιείται κυρίως για τη δραστηριότητα του σκέιτμπορντινγκ. Συνήθως αποτελείται από μια ειδικά σχεδιασμένη σανίδα από χαρτόνι σε συνδυασμό με επίστρωση πολυουρεθάνης που χρησιμοποιείται για την παραγωγή ομαλότερων διαφανειών και για ισχυρότερη ανθεκτικότητα. Τα περισσότερα σκέιτμπορντ γίνονται με 7 φύλλα αυτού του ξύλου.
Οι δύο κύριοι τύποι σκέιτμπορντ είναι το λόνγκμπορντ και το σόρτμπορντ. Το σχήμα του πίνακα είναι επίσης σημαντικό: το σκέιτμπορντ πρέπει να είναι κοίλο για να είναι ευέλικτο. Τα λόνγκμπορντ είναι συνήθως ταχύτερα και χρησιμοποιούνται κυρίως για αγώνες ταχύτητας, ενώ τα σόρτμπορντ χρησιμοποιούνται κυρίως για φιγούρες.
Γκυ Ντεμπόρ

Βιογραφία

Γεννήθηκε στο Παρίσι το 1931. Ο πατέρας του ήταν φαρμακοποιός που πέθανε νωρίς. Μητέρα του ήταν η Πωλέτ Ρόσσι. Αυτή τον έστειλε στην γιαγιά του στην Ιταλία. Ο Ντεμπόρ έφυγε από το σπίτι κατά την διάρκεια του Β΄ Παγκοσμίου Πολέμου και άρχισε να τριγυρνά άστεγος. Κατέληξε στις Κάννες, όπου πήγε στο γυμνάσιο και στράφηκε προς τον κινηματογράφο. Ενηλικιώθηκε και αντιτάχτηκε στον πόλεμο της Αλγερίας. Διαδήλωσε μαζί με τον λαό στο Παρίσι. Την εποχή εκείνη και σε ηλικία μόλις 19 ετών προσχώρησε στην Γραμματική Διεθνή, η οποία τότε διοικείτο από τον αυταρχικό Ισιντόρ Ισού, και διασπάσθηκε σε πολλούς πυρήνες. Την δεκαετία του 1960 Ο Ντεμπόρ έγινε ιδρυτικό μέλος της Καταστασιακής Διεθνούς, η οποία επηρέασε σημαντικά την πολιτική σκηνή του Μαΐου του 1968. 
Το 1972 μαζί με τον Σανγκουινέττι ήταν τα μόνα εναπομείναντα μέλη της Καταστασιακής Διεθνούς, της οποίας τα μέλη απελάθηκαν από την Γαλλία. Στράφηκε στον κινηματογράφο και στην έκδοση επαναστατικών προκηρύξεων. Μπλέχτηκε και κατηγορήθηκε για τον ανεξήγητο θάνατο του παραγωγού και εκδότη Ζεράρ Λεμποβίτσι. Αποσύρθηκε από τη δημοσιότητα και ασχολήθηκε με το διάβασμα και το γράψιμο. Μετά από χρόνιο εθισμό στο αλκοόλ, διεγνώσθη με αλκοολική πολυνευροπάθεια και αυτοκτόνησε με μια σφαίρα στην καρδιά, στις 30 Νοεμβρίου του 1994, μια μέρα μετά το τελευταίο του αυτοβιογραφικό ντοκιμαντέρ.

Βραβεύσεις

Το έργο του τιμήθηκε 15 χρόνια μετά τον θάνατό του από τον Υπουργό Πολιτισμού της Γαλλίας, ο οποίος ανακήρυξε το αρχείο του Ντεμπόρ «εθνικό θησαυρό» της Γαλλίας, ενώ ο ίδιος ανακηρύχτηκε «ένας από τους σημαντικότερους σύγχρονους φιλοσόφους με θέση στην ιστορία» του δευτέρου ημίσεος του 20ού αιώνα.